5. ДАНЪЧНА ПОЛИТИКА

1. 31977 L 0388: Шеста директива 77/388/ЕИО на Съвета от 17 май 1977 г. относно хармонизиране на законодателствата на държавите-членки относно данъците върху оборота – обща система за данъка върху добавената стойност: единна данъчна основа (ОВ L 145, 13.6.1977 г., стр. 1), последно изменена с:

- 32002 L 0038: Директива 2002/38/ЕО на Съвета от 7.5.2002 г. (ОВ L 128, 15.5.2002 г., стр. 41).

а) чрез дерогация от член 12, параграф 3, а) от Директива 77/388/ЕИО, Чешката република може да продължи да прилага намалена ставка на данък добавена стойност, но не по-ниска от 5% до 31 декември 2007 г. Върху: а) доставката на топлинна енергия, използвана от домакинствата и дребните предприемачи, които не са регистрирани по ДДС за отопление и производство на топла вода, с изключение на суровини, използвани за производство на топлинна енергия, и б) върху доставката на строителни работи за жилища, които не се предоставят като част от социална политика и с изключение на строителни материали.

б) за целите на прилагане на член 28, параграф 3, б) от Директива 77/388/ЕИО, Чешката република може да продължи да освобождава от данък добавена стойност международния превоз на пътници, посочен в точка 17 от приложение Е към директивата до изпълнение на условията, посочени в член 28, параграф 4 от директивата или докато същото освобождаване се прилага от някоя от настоящите държави-членки, в зависимост от това кое от двете настъпи по-рано.

2. 31992 L 0079: Директива 92/79/ЕИО на Съвета от 19 октомври 1992 г. за сближаването на данъците върху цигари (ОВ L 316, 31.10.1992 г., стр. 8), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 2, параграф 1 от Директива 92/79/ЕИО, Чешката република може да отложи прилагането на общия минимален акциз, равностоен на 57% от продажната цена на дребно (включваща всички данъци) и минимум EUR 60 за 1000 цигари за цигарите от най-търсената ценова категория до 31 декември 2006 г., при условие че през този период Чешката република постепенно хармонизира акцизните си ставки с общия минимален акциз, предвиден в директивата. Чешката република може също така да отложи прилагането на общия минимален акциз от EUR 64 върху продажната цена на дребно (включваща всички данъци) за цигарите от най-търсената ценова категория до 31 декември 2007 г., при условие че през този период постепенно хармонизира акцизните си ставки с общия минимален акциз, предвиден в директивата.

Без да се засягат разпоредбите на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [2], и след като уведомят Комисията, държавите-членки могат, докато се прилага горепосочената дерогация да поддържат същите количествени ограничения за цигари, които могат да се внесат на техните територии от Чешката република без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

3. 31992 L 0080: Директива 92/80/ЕИО на Съвета от 19 октомври 1992 г. относно сближаване на данъците върху тютюневите изделия, различни от цигари (ОВ L 316, 31.10.1992 г., стр. 10), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 3, параграф 1 от Директива 92/80/ЕИО, Чешката република може да отложи прилагането на общия минимален акциз налаган върху тютюневите изделия, различни от цигарите до 31 декември 2006 г..

Без да се засягат разпоредбите на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [3], и след като уведомят Комисията, държавите-членки могат, докато се прилага горепосочената дерогация, да поддържат същите количествени ограничения за тютюневи изделия, различни от цигарите, които могат да се внесат на техните територии от Чешката република без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

[2] ОВ L 76, 23.3.1992 г., стр. 1. Директива, последно изменена с Директива 2000/47/ЕО(ОВ L 193, 29.7.2000 г., стр. 73).

[3] ОВ L 76, 23.3.1992 г., стр. 1. Директива, последно изменена с Директива 2000/47/ЕО (ОВ L 193, 29.7.2000 г., стр. 73).

--------------------------------------------------